
PLAN

DE ORDINE ŞI SIGURANŢĂ PUBLICĂ AL  
DIRECŢIEI DE POLIŢIE LOCALĂ DROBETA TURNU SEVERIN

2025
            Planul de ordine și siguranţă publică al municipiului Drobeta Turnu Severin este întocmit de către Direcția de Poliție Locala Drobeta Turnu Severin, în conformitate cu prevederile Legii nr.155/2010 a Poliţiei Locale şi Regulamentului de Organizare şi Funcţionare al Poliţiei Locale, aprobat prin H.G. nr.1332/2010, precum şi Legea nr.333/2003 privind paza obiectivelor, bunurilor, valorilor şi protecţia persoanelor, Legea nr.215/2001 privind administraţia publică locală, OMAI nr.92 din 05.05.2011. 

            Cap. I - SITUAŢIA OPERATIVĂ 

                          A. Teritoriul 
                              a) Așezare geografică
                                  Municipiul Drobeta Turnu Severin este reședința județului Mehedinți, fiind situat  în partea de vest a judeţului, pe malul stâng al fluviului Dunărea, la ieşirea fluviului din defileu pe DE 70 și se învecinează cu următoarele localităţi:
                                  - la N – limitele teritoriale ale comunelor Izvoru Bârzii, Breznița Ocol și Ilovița; 
                                  - la S – fluviul Dunărea, Republica Serbia şi Muntenegru; 
                                  - la E - comuna Şimian; 
                                  - la V – golful Bahna. 
                              b) Suprafața și configurația terenului
                       Oraș și port la Dunăre, municipiul Drobeta Turnu Severin, este situat în depresiunea Topolniţei şi a Severinului, pe malul stâng al Dunării la ieşirea fluviului din defileu pe DE 70. Are o suprafață de  5.471 ha, din care 1.663,7 ha intravilan și 3.807,3 ha extravilan. Zona în care este amplasat municipiul se înfăţişează sub forma unui amfiteatru, dispus în trepte ce coboară dinspre N-NV spre S-SE, de la munți la câmpie.
                       Planul orașului este un dreptunghi cu latura mare de la est la vest, dispus pe un platou uşor înclinat, de la nord spre sud. În punctul cel mai înalt din oraş, altitudinea este 104 m, iar punctul cel mai de jos se află lângă gară, unde altitudinea este de 48,75 m față de nivelul mării. Acest platou uşor înclinat spre Dunăre a permis o sistematizare ordonată şi estetică a oraşului, cu străzi largi şi drepte ce se intersectează în unghi de 90˚.
                       Este înconjurat de o centură de dealuri, printre care se remarcă Dealul Balota, spre est, înalt de 368 m.
                              c) Regimul climateric
                                  Municipiul Drobeta Turnu Severin are o climă temperat-continentală, în care  se simt influențe submediteraneene.
                                  Iarna, în special, au loc invazii de mase de aer umede şi calde de origine mediteraneeană și oceanică, ceea ce face ca acest anotimp al anului să fie mai blând.
                                  Verile sunt în general călduroase, uneori cu temperaturi de peste 35˚C, ca urmare a invaziei aerului fierbinte tropical.

                                  Temperatura medie anuală a aerului: 11,5˚C.

                                  Viteza medie a vântului: 6 m/s.
                              d) Rețele hidrografice 
                                  Principala arteră hidrografică este fluviul Dunărea care curge prin sud colectând numeroşi afluenţi: Cerna, Topolniţa, etc.
                                  Municipiul Drobeta Turnu Severin este mărginit de râul Topolnița la est și Bahna la vest, tot aici vărsându-se în Dunăre pârâurile Vodiţa şi Jidoştiţa.
                              e) Căi de comunicație
                                  Transport rutier

                                  Municipiul Drobeta Turnu Severin este bine conectat la teritoriul județean, regional, național și european, fiind situat pe traseul unor drumuri care fac legătura cu Europa (DN6 / E70 – București – Timișoara), cu județul și regiunea (DN 56A – Calafat - Șimian, DN 67 – Drobeta Turnu Severin - Tg. Jiu și DJ 607A – Drobeta Turnu Severin - Husnicioara, DJ 607B – Drobeta Turnu Severin - Orșova, DJ 670 – Malovăț - Baia de Aramă). Aceste drumuri asigură legătura interregională pe direcțiile V-SV, N-NV, E-SE. 

                                  Pe raza municipiului Drobeta Turnu Severin sunt aproximativ 200 de străzi.
                                  Transport feroviar

                                  Stația CF Drobeta-Turnu Severin se află pe raza Regionalei Craiova și este situată din punct de vedere feroviar la km 363+764 pe Magistrala (București - Craiova - Timișoara). 

                                  Transportul naval

                      Portul Drobeta Turnu Severin asigură legăturile fluviale cu porturile învecinate: Orșova, Calafat, Bechet, Corabia. Dat fiind contextul economic, traficul fluvial de mărfuri este relativ redus.
                              f) Zone de agrement
                      Pe raza municipiului Drobeta Turnu Severin sunt amenajate mai multe parcuri și locuri de agrement.
                      În zona de agrement Pădurea Crihala, în suprafaţă de aproximativ 20 de hectare, situată în nord-estul municipiului Drobeta Turnu Severin, s-au efectuat lucrări de amenajare finanţate prin Programul IPA de Cooperare Transfrontalieră România - Serbia cu suma de aproximativ un milion de euro.

                      Parcul Dragalina - primul parc apărut în 1839 pe faleza Dunării a fost Grădina publică, astăzi Parcul Dragalina, include ruinele Cetății Severinului și clădirea Palatului Cultural Theodor Costescu.

                      Între 1895 - 1898 a prins contur Parcul Rozelor ce include azi Monumentul-criptă al Eroilor (1933) și clădirea Hotelului Parc.

                      Parcul Central - realizat între 1899 - 1901, aflat în fața Palatului Administrativ, adăpostește busturile împăratului Traian (1906, sculptor D. Franasovici) și al regelui Decebal (1972, sculptor M. Butunoiu).

                      În Parcul Liceului Traian - se găsește bustul lui Eminescu (sculptor Gh. Anghel) și grupul statuar "Theodor Costescu și elevul" (sculptor Ov. Onofrei).

                      În parcurile orașului cresc arbori rari: magnolia, arborele de lalea și Ginkgo biloba, cea mai veche specie de plantă de pe planetă, numită de aceea și "fosila vie".

                      Fântâna cinetică - în fața Palatului Cultural, în anul 1979, a fost construită Fântâna cinetică sau "Hora de la Bălăcița", îndrăzneață combinație de lumină, mișcare și apă (sculptor C. Lucaci).

                                  Zona pietonală Crișan - delimitată de străzile: Bd. T. Vladimirescu, Bd. Revoluției 16 - 22 Dec. 1989, str. Plevnei, str. Griviței, str. Tabla Buții, str. Călugăreni. 
                              g) Obiective turistice, economice, instituții de interes public, de cult, muzeistic, școli și alte locuri ce pot prezenta interes pentru activitatea de menținere a ordinii publice.
                                   g1) obiective turistice:
                                         Cetatea Medievală a Severinului - se află în Parcul Drăgălina, Bulevardul Carol I. A fost construită în anul 1233, peste ruinele Cetății Drobeta.
                                         Castrul Roman - se află pe str. Independenței nr.2, în curtea Muzeului Regiunii Porților de Fier.
                             Podul lui Traian - 103a fost construit în numai trei ani (–105) după planurile celebrului arhitect, Apolodor din Damasc, fiind considerat cea mai îndrăzneață  lucrare inginerească a antichităţii romane. Astăzi se poate vedea numai piciorul podului în Parcul Muzeului Regiunii Porțile de Fier.

                                         Amfiteatrul roman - se află în curtea Muzeului Regiunii Porților de Fier, în apropiere de castrul roman Drobeta şi piciorul Podului lui Traian.
                                   g2) obiective economice:
                                         Cele mai reprezentative și de tradiție societăți comerciale din industrie sunt:

                                          - S.C. SEVERNAV S.A. – cu un potențial deosebit de mare în fabricarea navelor;
                                          - S.C. MEVA S.A. - un nume tradițional în domeniul construcției de vagoane;
                                          - S.C. EURO TYRES MANUFACTURING S.A. – producția de anvelope;

                                          - S.C. CILDRO PLYWOODSA - prelucrare placaje; 

                                          - HIDROCONSTRUCȚIA S.A. - construcții hidrotehnice; 

                                          - S.C. AURORA S.A. - producția de morărit și panificație; 

                                          - S.C. LAMBRO S.A. - prelucrare metale feroase; 

                                          - SE BORNETZE S.R.L.
                                   g3) instituții de interes public - majoritatea acestor instituții se află pe raza municipiului Drobeta Turnu Severin, dintre acestea enumerăm:
                                          - Prefectura județului Mehedinți – se află pe str. Traian nr.89; 
                                          - Primăria municipiului Drobeta Turnu Severin - se află pe str. Mrs. Averescu nr.2;

                                          - Consiliul Județean Mehedinți - se află pe str. Traian nr.89;

                                          - Episcopia Severinului și Strehaiei - își are sediul pe str. I. Gh. Bibicescu nr.6;

                                          - Inspectoratul Județean de Poliție al județului Mehedinți - se află pe Bd. Carol I nr.75;

                                          - Inspectoratul Județean de Jandarmi al județului Mehedinți - se află pe str. Portului nr.2;

                                          - Inspectoratul Județean pentru Situații de Urgență al județului Mehedinți - se află pe str. Portului nr.2;
                                          - Judecătoria Drobeta Turnu Severin și Tribunalul Mehedinți - ambele situate pe Bd. Carol I nr.14;

                                          - Parchetul de pe lângă Judecătoria Drobeta Turnu Severin și Parchetul de pe lângă Tribunalul Mehedinți - ambele situate pe str. Th. Costescu nr.6.
                                   g4) lăcașele de cult:
                                          - Catedrala Ortodoxă - este construită în zona central-sudică a orașului, la nord-est de Palatul Adminsitrativ;

                                          - Biserica Grecescu - Ortodoxă;
                                          - Biserica lui Hristos - Biserica Internațională a lui Hristos;

                                          - Biserica Maioreasa - Ortodoxă;

                                          - Biserica Neprihănita Zămislire - Romano-Catolică;

                                          - Biserica Nouapostolică;

                                          - Biserica Ortodoxă Gura-Văii;

                                          - Biserica Ortodoxă Schela Cladovei;

                                          - Biserica Sf. Dumitru - Ortodoxă;

                                          - Biserica Sf. Ilie Tesviteanul - Ortodoxă.
                                    g5) obiective de interes muzeistic:
                                          - Muzeul Regiunii Porțile de Fier - se află pe str. Independenței nr.2;

                                          - Palatul Cultural Theodor Costescu - se află pe Bd. Carol nr.4;

                                          - Cetatea Medievala a Severinului - se află pe Bd. Dunării, în Parcul General Dragalina;

                                          - Muzeul de Arta - se află pe strada Rahovei nr.3.

                                    g6) instituții de învățământ:
                                          - pe teritoriul orașului se află mai multe instituții de învățământ preșcolar, primar, gimnazial, liceal, universitar. 

                             Unitățile de învățământ aflate în responsabilitatea Direcției de Poliție Locală Drobeta Turnu Severin:
                             - Colegiul Tehnic Decebal;

                             - Colegiul Tehnic Transport Auto;
                             - Liceul Tehnologic Special Drobeta;
                       - Școala Gimnazială Dimitrie Grecescu Nr.1;
                       - Școala Gimnazială Dimitrie Grecescu Nr.1 Gura-Văii;
                       - Școala Gimnazială Nr.3;

                       - Școala Gimnazială D.I. Totir Nr.10;

                       - Școala Gimnazială Petre Sergescu Nr.4;

                       - Școala Gimnazială Theodor Costescu Nr.7;

                       - Școala Gimnazială Nr.15;
                                         - Grădinița Nr.2;
                                         - Grădinița Nr.21;

                                          - Grădinița Nr.26;

                        - Grădinița Nr.8;
                        - Creșa Nr.2;

                        - Creșa ”Căsuța Poveștilor” Nr.4;

                        - Creșa ”Micul Prinț” Nr.22;

                        - Creșa ”Piticot” Nr.3;

                         - Creșa ”Prichindel” Nr.1.
                                    g7) alte locuri ce pot prezenta interes pentru activitatea de menținere a ordinii publice:

                                           - Gara - se află pe Bd. Dunarii nr.2;

                                           - Autogara - se află pe str. Topolnița nr.5;

                                           - Stadionul Municipal;

                                           - Sala Polivalentă;

                                           - Stadionul „Termo”;

                                           - Zonele din vecinătatea instituțiilor de învățământ;

                                           - Zonele din vecinătatea agenților economici.
                              h) conducte magistrale de transport produse petroliere cu instalațiile aferente:
- nu este cazul.

                         B. Populaţia
                             a) 1. Numărul populației și structura acesteia
                                     În conformitate cu rezultatele Recensământului populației la 01.12.2021, populația rezidentă a municipiului Drobeta Turnu Severin a fost de 79.865 de locuitori. 

                                 2. Structura populației rezidente pe grupe de vârstă la 01.12.2021:
                                     - grupa 0 – 14 ani = 11.077;

                                     - grupa 15 – 24 = 7.302;

                                     - grupa 24 – 64 = 41.458;

                                     - grupa peste 64 = 20.023.

                                 3. Structura populației rezidente pe sexe:

                                      - 48,19% populație de sex masculin;

                                      - 51,81% populație de sex feminin.

                                 4. Structura populației în funcție de etnie:

                                     - 82,9% populație de etnie română și 17,1% populație de altă etnie.

                              b) Șomaj
                                   La 31.12.2024 numărul de șomeri aflați în evidențele AJOFM, cu domiciliul în municipiul Drobeta Turnu Severin, era de 622.
                                   Structura pe sexe a persoanelor aflate în șomaj:

                                    1. șomeri indemnizați:

- 240 sex masculin;

                                          - 382 sex feminin;

                         C. Evenimente social – economice, politice, religioase sau sportive 
                  Pe raza municipiului Drobeta Turnu Severin au loc diverse manifestări publice:
                              Sărbători naționale:
                              - Ziua Națională a României - 1 decembrie;
                              - Ziua Unirii Principatelor Române - 24 ianuarie;

                              - Ziua Independenței și a Eroilor - 26 iunie;
                              - Ziua Drapelului - 26 iunie;

                              - Ziua Imnului Național - 29 iulie;

                              - Ziua Marinei - 15 august;

                              - Ziua Recoltei - octombrie;

                              - Ziua Forțelor Armate - 25 octombrie;

                              - Ziua Revoluției Române - 22 decembrie.
                              - Zilele Severinului - se organizează, de regulă, în luna aprilie, atunci când se sărbătorește și Sf. Mare Mucenic Gheorghe.
                             Sărbători religioase la nivel național și local:

                             - Botezul Domnului - 6 ianuarie;

                             - Învierea Domnului;

                             - Sf. Mare Mucenic Gheorghe - 23 aprilie;

                             - Sfinții Mari Împărați Constantin și Elena - 21 mai;

                             - Adormirea Maicii Domnului - 15 august.
                  Locațiile de desfășurare a manifestărilor ce au loc pe raza municipiului Drobeta Turnu Severin se stabilesc prin hotărâre a Consiliului local. Între acestea enumerăm:
                              - platoul din fața Prefecturii Mehedinți;

                              - platoul din fața Palatului Cultural Theodor Costescu;

                              - zona din fața Casei Tineretului;
                              - sediile principalilor agenți economici;

                              - Stadionul Municipal;

                              - Sala Polivalentă;

                              - Bd. T. Vladimirescu;

                              - Bd. Carol I;

                              - Bd. Revoluției 16-22 Decembrie 1989;

                              - Str. Crișan;

                              - Str. I.C. Brătianu.
                         D. Starea infracţională şi contravenţională

                              a) Date referitoare la evoluția fenomenului infracțional
                                  În anul 2024 la nivelul Poliției Municipiului Drobeta Turnu Severin au fost sesizate un număr de 2.926 fapte de natură penală, cu 180 mai puține (-5,80%) față de cele 3.106 fapte de natură penală sesizate în anul 2023.

                                  Din totalul celor 2.926 infracțiuni sesizate:

                                  - 26 sunt de natură economico-financiară;

                                  - 1.907 sunt de natură judiciară;

                                  - 993 sunt de altă natură.

                                  Analizând datele statistice pentru anul 2024 se constată următoarele:

                                  - infracțiunile contra patrimoniului au scăzut cu 15,84%, de la 1.143 în anul 2023 la 962 în anul 2024;

                                  - infracțiunile contra persoanei au crescut cu 4,14%, de la 1.228 în anul 2023 la 1.258 în anul 2024.
                                 Criminalitatea stradală în anul 2024 a înregistrat o creștere cu 6,58%, de la 540 fapte în anul 2023 la 577 fapte în anul 2024;
                             b) Date referitoare la faptele de natură contravențională

                                 La nivelul Direcției de Poliție Locală în anul 2024 au fost constatate un număr de 9.153 fapte contravenționale, în creștere cu 29,7% față de 7.055 fapte contravenționale constatate în anul 2023.

                                 Din totalul celor 9.153 fapte, ponderea cea mai mare de 43,5% au constituit-o contravențiile la regimul circulației – 3.990, în creștere cu 54,5% față de anul 2023.
                                 De asemenea, o pondere importantă de 28,7% au constituit-o și contravențiile privind tulburarea ordinii și liniștii publice – 2.624 fapte, în creștere cu 45,7% față de 1800 fapte constatate în anul 2023.

                                 Faptele contravenționale, constând în nerespectarea normelor locale referitoare la asigurarea curățeniei și salubrității domeniului public și privat, asigurarea ordinii și liniștii publice, gospodărirea localității și fluidizarea circulației, constatate în anul 2024 au fost în scădere cu 13, de la 1229 fapte în anul 2023 la 1.017 în anul 2024.

                                În anul 2024, din totalul celor 9.153 fapte constatate, faptele contravenționale constând în nerespectarea regulilor de ocupare a locurilor în parcările cu plată sau de reședință au fost în număr de 972 fapte, în scădere cu 6,2% față de cele 1.036 fapte constatate în anul 2023.
            Cap. II  - DISPOZITIVELE DE ORDINE ȘI SIGURANȚĂ PUBLICĂ, MISIUNILE ȘI ZONELE DE RESPONSABILITATE
                              A. Dispozitivele de ordine şi siguranţă publică şi zonele de responsabilitate. 
                                   a) delimitarea sectoarelor de siguranță publică, a zonelor de patrulare și locurilor/perimetrelor unde acționează efectivele poliției locale:
                                        Zona 1 - Calea Timișoarei, cartier Schela, Schela Nouă, Dudașul Schelei, cartier Gura-Văii;

                                        Zona 2 - bd. Tudor Vladimirescu, str. Smârdan, bd. Porțile de Fier, bd. Dunărea, bd. Carol I, str. Serpentina Roșiori;

                                        Zona 3 - str. Smârdan, fluviul Dunărea, râul Topolnița, platforma industrială N-E, Calea Tg.-Jiului, bd. I.C. Brătianu;
                                        Zona 4 - bd. T. Vladimirescu, str. Crișan, pârâul Crihala, limita de nord a municipiului Drobeta Turnu Severin, limita de nord-est a municipiului Drobeta Turnu Severin, Calea Tg.-Jiului, str. I.C. Brătianu;

                                        Zona 5 - bd. Tudor Vladimirescu, bd. Aluniș, str. Drumul Viilor, pârâul Crihala, str. Crișan. 
                                     b) amplasarea dispozitivelor pentru supravegherea și controlul traficului rutier: 
                                          -  prin patrule auto, pe întreaga zonă de competență teritorială.
                                     c) postul de ordine interioară de la sediul Primăriei municipiului Drobeta Turnu Severin:
                                         - post de ordine interioară  mobil, permanent, dispus la parterul clădirii, în holul de intrare în sediul Primăriei municipiului Drobeta Turnu Severin, având ca zonă de responsabilitate, holul de la intrare și căile de acces în birourile Primăriei municipiului Drobeta Turnu Severin, precum și trotuarul adiacent și parcarea proprie a instituției.

                            B. Misiunile specifice
                                 a) În domeniul ordinii şi liniştii publice, precum şi al pazei bunurilor, poliţia locală are următoarele atribuții:
                                      1. atribuții generale:
· menține ordinea și liniștea publică în zonele şi locurile stabilite prin planul de ordine şi siguranţă publică al unităţii administrativ-teritoriale, aprobat în condiţiile legii;

· menţine ordinea publică în imediata apropiere a unităţilor de învăţământ publice, a unităţilor sanitare publice, în parcările auto aflate pe domeniul public sau privat al unităţii administrativ-teritoriale, în zonele comerciale şi de agrement, în parcuri, pieţe, cimitire, precum şi în alte asemenea locuri publice aflate în proprietatea şi/sau în administrarea unităţii administrativ-teritoriale sau a altor instituţii/servicii publice de interes local, stabilite prin planul de ordine şi siguranţă publică;

· acţionează pentru identificarea cerşetorilor, a copiilor lipsiţi de supravegherea şi ocrotirea părinţilor sau a reprezentanţilor legali, a persoanelor fără adăpost şi procedează la încredinţarea acestora serviciului public de asistenţă socială în vederea soluţionării problemelor acestora, în condiţiile legii;

· constată contravenţii şi aplică sancţiuni, potrivit competenţei, pentru nerespectarea legislaţiei privind regimul de deţinere a câinilor periculoşi sau agresivi, a celei privind programul de gestionare a câinilor fără stăpân şi a celei privind protecţia animalelor şi sesizează serviciile specializate pentru gestionarea câinilor fără stăpân despre existenţa acestor câini şi acordă sprijin personalului specializat în capturarea şi transportul acestora la adăpost;

· asigură protecţia personalului din aparatul de specialitate al primarului, din instituţiile sau serviciile publice de interes local la efectuarea unor controale ori acţiuni specifice;

· asigură paza bunurilor şi obiectivelor aflate în proprietatea unităţii administrativ-teritoriale şi/sau în administrarea autorităţilor administraţiei publice locale sau a altor servicii/instituţii publice de interes local, stabilite de consiliul local al municipiului Drobeta Turnu Severin;

· constată contravenţii şi aplică sancţiuni pentru nerespectarea normelor legale privind convieţuirea socială stabilite prin legi sau acte administrative ale autorităţilor administraţiei publice centrale şi locale, pentru faptele constatate în raza teritorială de competenţă;

· execută, în condiţiile legii, mandatele de aducere emise de organele de urmărire penală şi instanţele de judecată care arondează unitatea administrativ-teritorială, pentru persoanele care locuiesc pe raza de competenţă;

· asigură măsuri de protecţie a executorilor judecătoreşti cu ocazia executărilor silite.
                                      2. atribuțiile specifice postului de ordine interioară:
· asigură menținerea ordinii și siguranței publice în zona de responsabilitate, aplică măsurile legale împotriva persoanelor care comit acte de dezordine;
· asigură ordinea interioară necesară desfăşurării normale a activităţii pe timpul programului de lucru, a audiențelor și a ședințelor de consiliu local;

· aplică măsurile legale împotriva persoanelor care comit acte de dezordine, sesizându-se din oficiu sau la solicitarea personalului primăriei;

· constată contravenţii şi aplică sancţiuni conform competenţelor, întocmeşte actele de sesizare în cazul constatării de infracţiuni în zona de responsabilitate;

· în caz de incendiu anunţă formaţiune de pompieri şi ia măsuri de  localizare şi stingere a incendiului cu dispozitibele şi materialele de la post, precum şi de evacuare a persoanelor şi bunurilor când situaţia o impune;  

· urmăreşte evoluţia stărilor tensionate între persoanele prezente în zona de responsabilitate care pot degenera în acte de tulburare a ordinii interioare , în scopul aplanării conflictelor şi prevenirea comiterii de infracțiuni.
                                 b)  În domeniul circulației pe drumurile publice, Poliţia Locală are următoarele atribuţii:

· asigură fluenţa circulaţiei pe drumurile publice din raza teritorială de competenţă, având dreptul de a efectua semnale regulamentare de oprire a conducătorilor de autovehicul exclusiv pentru îndeplinirea atribuţiilor conferite de prezenta lege în domeniul circulaţiei pe drumurile publice;

· verifică integritatea mijloacelor de semnalizare rutieră şi sesizează nereguli constatate privind funcţionarea semafoarelor, starea indicatoarelor şi a marcajelor rutiere şi acordă asistenţă în zonele unde se aplică marcaje rutiere;

· participă la acţiuni comune cu administratorul drumului pentru înlăturarea efectelor fenomenelor naturale, cum sunt: ninsoare abundentă, viscol, vânt puternic, ploaie torenţială, grindină, polei şi alte asemenea fenomene, pe drumurile publice;

· asigură, în cazul accidentelor soldate cu victime, paza locului acestor accidente şi ia primele măsuri ce se impun pentru conservarea urmelor, identificarea martorilor şi a făptuitorilor şi, dacă se impune, transportul victimelor la cea mai apropiată unitate sanitară;

· constată contravenţii şi aplică sancţiuni pentru încălcarea normelor legale privind oprirea, staţionarea, parcarea autovehiculelor şi accesul interzis, având dreptul de a dispune măsuri de ridicare a autovehiculelor staţionate neregulamentar;

· constată contravenţii şi aplică sancţiuni pentru încălcarea normelor legale privind masa maximă admisă şi accesul pe anumite sectoare de drum, având dreptul de a efectua semnale de oprire a conducătorilor acestor vehicule;

· constată contravenţii şi aplică sancţiuni pentru încălcarea normelor rutiere de către pietoni, biciclişti, conducători de mopede şi vehicule cu tracţiune animală;

· constată contravenţii şi aplică sancţiuni pentru nerespectarea prevederilor legale referitoare la circulaţia în zona pietonală, în zona rezidenţială, în parcuri şi zone de agrement, precum şi pe locurile de parcare adaptate, rezervate şi semnalizate prin semnul internaţional pentru persoanele cu handicap;

· aplică prevederile legale privind regimul juridic al vehiculelor fără stăpân sau abandonate pe terenuri aparţinând domeniului public sau privat al statului ori al unităţii administrativ-teritoriale;
                            C. Activități și misiuni executate în comun:

· participă, împreună cu autorităţile competente prevăzute de lege, potrivit competenţelor, la activităţi de salvare şi evacuare a persoanelor şi bunurilor periclitate de calamităţi naturale ori catastrofe, precum şi de limitare şi înlăturare a urmărilor provocate de astfel de evenimente;

· participă, împreună cu alte autorităţi competente, la asigurarea ordinii şi liniştii publice cu ocazia mitingurilor, marşurilor, demonstraţiilor, procesiunilor, acţiunilor de pichetare, acţiunilor comerciale promoţionale, manifestărilor cultural-artistice, sportive, religioase sau comemorative, după caz, precum şi a altor asemenea activităţi care se desfăşoară în spaţiul public şi care implică aglomerări de persoane;

· acordă, pe teritoriul unităţii administrativ-teritoriale, sprijin imediat structurilor competente cu atribuţii în domeniul menţinerii, asigurării şi restabilirii ordinii publice.

· participă, alături de Poliţia Română, Jandarmeria Română şi celelalte forţe ce compun sistemul integrat de ordine şi siguranţă publică, pentru prevenirea şi combaterea infracţionalităţii stradale;

· cooperează cu centrele militare zonale în vederea înmânării ordinelor de chemare la mobilizare şi/sau de clarificare a situaţiei militare a rezerviştilor din Ministerul Apărării Naţionale;

· participa impreună cu Politia municipiului Drobeta Turnu Severin, la asigurarea măsurilor de circulaţie ocazionate de adunări publice, mitinguri, marşuri, demonstraţii, procesiuni, acţiuni de pichetare, acţiuni comerciale promoţionale, manifestări cultural-artistice, sportive, religioase sau comemorative, după caz, precum şi de alte activităţi care se desfăşoară pe drumul public şi implică aglomerări de persoane;
· sprijină Politia municipiului Drobeta Turnu Severin în asigurarea măsurilor de circulaţie în cazul transporturilor speciale şi al celor agabaritice pe raza teritorială de competenţă;

· acordă sprijin Politiei municipiului Drobeta Turnu Severin în luarea măsurilor pentru asigurarea fluenţei şi siguranţei traficului;
· cooperează cu Politia municipiului Drobeta Turnu Severin pentru identificarea deţinătorului/utilizatorului autovehiculului ridicat ca urmare a staţionării neregulamentare sau al autovehiculelor abandonate pe domeniul public.

            Cap. III - EFECTIVELE AFLATE LA DISPOZIŢIE ŞI SUPORTUL LOGISTIC 
                             a) efectivele angrenate în misiuni de menținere a ordinii și siguranței publice:
                                 -  41 de polițiști locali cu atribuții în domeniul ordinii și liniștii publice;
                                 -  12 de polițiști locali cu atribuții în domeniul circulației pe drumurile publice.
                             b) suportul logistic:

                             - auto: - 6 autovehicule de patrulare marca Logan,
                                             - 1 autovehicul de patrulare marca Peugeot,
                                             - 2 autovehicule de patrulare marca Dacia Sandero.
            Cap. IV INSTRUIREA EFECTIVELOR PENTRU EXECUTAREA ACTIVITĂŢILOR ŞI CONTROLUL DISPOZITIVELOR
                             a) ședințe de instruire lunare, în conformitate cu programele de pregătire specifice aprobate de conducerea instituției, conduse de personalul desemnat și coordonate de directorul executiv adjunct;
                             b) ședințe de instruire specifice pe tipuri de misiuni, în conformitate cu planurile de acțiune întocmite pentru desfășurarea misiunilor respective, conduse de șeful serviciului ordine publică sau șeful serviciului circulație și coordonate de directorul executiv adjunct;

                             c) instructaje zilnice la intrarea în serviciu conduse de șeful de tură și coordonate de șeful serviciului ordine publică sau șeful serviciului circulație, după caz.
                 Dispozitivele zilnice de menținere a ordinii și siguranței publice sunt conduse de șeful de tură aflat în serviciu, coordonate și controlate în ordine ierarhică de directorul executiv, directorul executiv adjunct, șeful serviciului ordine publică sau șeful serviciului circulație.
                 Dispozitivele de menținere a ordinii și siguranței publice instituite în baza planurilor de acțiune pentru diverse acțiuni specifice sunt conduse, coordonate și controlate în conformitate cu prevederile planurilor respective, în funcție de tipul de misiune efectuată.
            Cap. V. - DISPOZIŢII FINALE 
                             a) modul de realizare a informărilor reciproce cu privire la evoluția situației operative între structurile de poliție locală și celelalte instituții participante la activitățile de menținere a climatului de ordine și siguranță publică.

                      Realizarea informărilor reciproce cu privire la evoluția situației operative între Direcția  de Poliție Locală Drobeta Turnu Severin  și celelalte instituții participante la activitățile de menținere a climatului de ordine și siguranță publică se face în timp operativ, prin Dispeceratul Direcției de Poliție Locală Drobeta Turnu Severin, cu aprobarea conducerii instituției, precum și cu ocazia ședințelor de analiză organizate la nivelul municipiului Drobeta Turnu Severin.
                              b) periodicitatea evaluării activităților desfășurate.

                       La nivelul Direcției de Poliție Locală Drobeta Turnu Severin, evaluarea activităților desfășurate se realizează astfel:

                       - șeful serviciului ordine publică și șeful serviciului circulație analizează lunar activitatea personalului din subordine;

                       - directorul executiv analizează trimestrial activitatea Poliției Locale.

DIRECTOR EXECUTIV,                                                                                Întocmit,
                                                                                                    DIRECTOR EXECUTIV ADJUNCT,

        Nicolae Micșoniu

                                                                                                                   Doru Ștefănescu

